en fr cs da da fr he en da da it de en da da nb da en da da da da da de da da en da hu da hbs_lat da da da fr da de de nb da sv de nb en sv en nb da en ro sv de nb da sv de nb da sv de nb da sv en nb da sv de nb da sv de nb da da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Hvis du er vild med Baileys’, så er dette lige opskriften for dig; en fuldfed, hjemmelavet Irish Cream, med noter af chokolade, vanilje og kaffe – og så tager det kun 5 minutter at lave.
I sommer var jeg til pop-op restaurant på Gothenborg, hvor kokken fra Restaurant Mellemrum, Mikkel Laursen, havde lavet en skøn menu med Gothenborgs sublime fjerkræ, samt grønt fra den store køkkenhave. Jeg var i bil, og derfor kun smagende i forhold til alkohol, men da middagen blev rundet af med hjemmelavet Baileys’ måtte jeg lige nippe. Jeg har aldrig været den store fan af den fede drik, men wauw, hvor smagte det godt.
Jeg har lige siden været på udkig efter en opskrift på de liflige dråber (om opskriften er i Mikkel Laursens nye kogebog, ved jeg desværre ikke), og da jeg så denne opskrift i sidste uge, var der ikke langt til handling.
Jeg tilføjede lidt frysetørret kaffe, samt lidt smeltet chokolade, men brugte ellers Debs mål. Dog syntes jeg at kaffen var meget svær at opløse, så en anden gang vil jeg lige opløse den i lidt kogende vand først, for jeg endte med at sigte drikken over i et par flasker.
Jeg havde ikke lige noget irsk whisky i huset, selvom det nok er det “originale”, men skotsk whisky fungerer altså også fint.
Irish Cream (ca. 75 cl.)
50 g mørk chokolade
1 tsk frysetørret kaffe opløst i et par spsk kogende vand
Smelt chokoladen i en skål, der er stor nok til at rumme hele væskemængden. Jeg smelter altid i microovnen, men et vandbad fungerer også fint. Tilsæt marv af vaniljestang, kakao og kaffe og pisk godt. Tilsæt fløden lidt ad gangen og pisk godt imellem.
Når al fløden er brugt tilsættes den kondenserede mælk. Pisk endnu engang godt. Kom til sidst whisky i, pisk og smag på varerne. Vil du have den stærkere, kommes mere whisky i. Min var en kende tyk, og så kan der altså tilsættes en smule vand.
Hæld den lækre Irish Cream på flaske og sæt den på køl. Den kan holde sig i mindst et par uger.
Serveres med et par isterninger.
Note: Hvis du synes at din Irish Cream er blevet for tyk, kan den med fordel fortyndes med en smule vand eller mælk.
20. december 2016 kl. 20:00
Jeg skal i den grad lave den i dét sekund jeg har juleferie ??
21. december 2016 kl. 8:18
21. december 2016 kl. 11:09
Ih hvor lækkert. Blev den lige så god som du forventede? Jeg kunne godt være fristet til at prøve. Glædelig jul.
21. december 2016 kl. 18:57
Den smager ikke præcis som den fra Restaurant Mellemrum, men den smager virkelig godt 🙂
22. december 2016 kl. 19:56
Hvor lækkert. Jeg tænker, at det kunne puttes i en fin flaske og bruges til værtindegave. Det skal i hvert fald prøves.
27. december 2016 kl. 9:24
Det er da i hvert fald en gave, der ville falde i god jord hos mig 🙂
25. december 2016 kl. 23:23
Den smager rigtig godt. Noget mere smag af chokolade og kaffe end en Baileys, men jeg brugte også 70% og espresso, så jeg skruer måske lidt ned for dem næste gang. Cociolikør døbte min datter den og det er altså ret godt. Supersjovt at eksperimentere med. Tak for opskriften.
27. december 2016 kl. 9:23
Velbekomme; dejligt at I kunne lide det 🙂
17. september 2022 kl. 11:33
Woow. Den er super lækker. Skal bare lidt mere vand i. Selv manden i huset er vild med den.
Det er ikke sidste gang den er lavet her i huset 👍
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.